Los Vilosas
Los Vilosas (isp. Los Vilos) – miestas Kokimbo regione (Čilė), Čoapos provincijos ir Los Viloso komunos centras. Miestas įkurtas 1830 m., 1855 m. suteiktas mažojo uosto statusas. Los Viloso uostas iki šiol svarbus. Miesto pavadinimas Los Vilos kilęs iš mapudungunų kalbos žodžio vilo 'gyvatė'. Pagrindinės miesto ekonomikos šakos – žvejyba ir turizmas. Turizmui palankūs du miesto paplūdimiai – La Principal ir Las Conchas.